1.8.2022
2.4.
RO
Jurnalul Oficial al Uniunii Europene
L 201/69
Teste de calitate a imaginii
Testele de calitate a imaginii pentru echipamentele cu raze X ar trebui efectuate utilizând epruveta de percepție umană [human perception (HP) test piece] descrisă în următorul standard internațional: — ASTM F792-17e1, Standard Practice for Evaluating the Imaging Performance of Security X-Ray Systems, ASTM International, West Conshohocken, PA, 2017, www.astm.org Calitatea imaginii echipamentelor cu raze X ar trebui evaluată prin utilizarea următoarelor nouă teste: 2.4.1.
Testul 1: Afișarea firelor — capacitatea unor echipamente cu raze X de a afișa imagini care pot fi utilizate de operator pentru a identifica firele metalice.
2.4.2.
Testul 2: penetrarea utilă — capacitatea unor echipamente cu raze X de a produce o imagine care permite detectarea, de către un operator sau un algoritm, a firelor care sunt ascunse de un material ocultant de diferite grosimi.
2.4.3.
Testul 3: rezoluția spațială — capacitatea unor echipamente cu raze X de a afișa separat elemente apropiate unul de altul și cu contrast ridicat.
2.4.4.
Testul 4: penetrarea simplă — capacitatea unor echipamente cu raze X de a afișa imagini care pot fi utilizate de operator pentru a identifica cifrele din plumb care altfel ar fi ascunse de materialul ocultant din oțel.
2.4.5.
Testul 5: imagistică pentru materiale organice fine (thin organic imaging) — capacitatea unor echipamente cu raze X de a afișa imagini care pot fi utilizate de operator pentru a identifica fragmente fine de materiale organice.
2.4.6.
Testul 6: sensibilitate la contrast în cazul oțelului — capacitatea unor echipamente cu raze X de a afișa imagini care pot fi utilizate de operator pentru a identifica adâncituri circulare de mici dimensiuni în oțel.
2.4.7.
Testul 7: diferențierea materialelor — capacitatea unor echipamente cu raze X de a afișa imagini care pot fi utilizate de operator pentru a diferenția materialele cu numere atomice efective diferite.
2.4.8.
Testul 8: clasificarea materialelor — capacitatea unor echipamente cu raze X de a afișa imagini care pot fi utilizate de operator pentru a identifica în mod consecvent un anumit material având grosimi diferite.
2.4.9.
Testul 9: diferențierea organică — capacitatea unor echipamente cu raze X de a afișa imagini care pot fi utilizate de operator pentru a diferenția materialele organice cu numere atomice efective diferite.
2.5.
Praguri de calitate a imaginii
În ceea ce privește epruveta de percepție umană (HP) din ASTM F792-17e1, pragurile minime pentru fiecare test de calitate a imaginii ar trebui să fie cele descrise în tabelul 2.3 de mai jos.
Pentru a îndeplini cerințele prevăzute de un anumit standard, echipamentele cu raze X ar trebui să atingă pragurile minime respective pentru toate testele de calitate a imaginii.